Apšaude skolā

Apšaude skolā ir vardarbības veids, kurā tiek izmantots šaujamierocis un kas tiek izdarīts izglītības iestādēs. Bieži šajās apšaudēs uzbrucējs (uzbrucēji) ir saistīti ar mācību iestādi, tajā ir iesaistīti uzbrucēja skolas biedri un/vai mācību iestādes personāls. Galvenais uzbrukuma motīvs bieži ir atriebība vai apkaunojums. Apšaudes skolās mēdz notikt slaktiņu formā, kad tiek izvēlēti nejauši upuri, mēģinot nogalināt pēc iespējas vairāk cilvēku. Uzbrucēji pēc apšaudes nereti izdara pašnāvību.

 Ievērojamākās apšaudes 

Nosaukums  Valsts  Datums  Gads  Bojā gājušo skaitsViļņas skolas slaktiņš    6. maijs  1925   5+Batas skolas slaktiņš    18. maijs  1927   45Teksasas Universitātes apšaude    1. augusts  1966   18Tamasatas Universitātes slaktiņš    6. oktobris  1976   46Epsteinas skolas apšaude    3. jūnijs  1983   6Monreālas slaktiņš    6. decembris  1989   14Dunblanes slaktiņš    21. septembris  1996   18Kolumbainas vidusskolas slaktiņš    20. aprīlis  1999   15Erfurtes slaktiņš    26. aprīlis  2002   16Slaktiņš Virdžīnijas Tehniskajā universitātē    16. aprīlis  2007  33Jokelas skolas apšaude    7. novembris  2007   9Ziemeļilinoisas Universitātes apšaude    14. februāris  2008  6Mercaz HaRav apšaude    6. marts  2008  9Kauhajoki skolas apšaude    23. septembris  2008  11Vinendenes skolas apšaude     11. marts  2009  17Riodežaneiro skolas apšaude    7. aprīlis  2011  13Sendijas Hukas pamatskolas apšaude    14. decembris  2012  28

 Tēmas atspoguļojums kino 

2002. gadā amerikāņu režisors Gajs Fērlands uzņēma mākslas filmu "Bang, Bang, You’re Dead", kur no vardarbības skolā cietušie pusaudži plāno fizisku izrēķināšanos ar pāridarītājiem.

2003. gadā amerikāņu režisors Gass Van Sants uzņēma mākslas filmu "Zilonis", kuras sižeta darbība notiek tipiskā Amerikas vidusskolā. Filmas varonis savās ikdienas gaitās "atduras" pret skolas biedru sarīkoto slaktiņu skolā. Uzreiz pēc asiņainajiem notikumiem Kolumbaines skolā Gass Van Sants vēlējās uzņemt dokumentālo filmu par notikušo, bet vēlāk sākotnējā ideja transformējās un pārtapa spēlfilmā.

2007. gadā igauņu režisors Ilmars Rāgs uzņēma filmu "Klase", kur filmas finālā divi pusaudži atriebjas klasesbiedriem par saviem pazemojumiem, sarīkojot apšaudi skolā. Arī igauņu režisoru iedvesmojuši notikumi Kolumbainē.

2007. gadā amerikāņu režisors Vadims Pelermans uzņēma filmu "Dzīve acu priekšā". Filmas galvenā varone savas dzīves laikā bieži domās atgriežas savos skolas gados, kad kopā ar draudzeni nokļuvušas apšaudē skolā, tika nostādītas izvēles priekšā - slepkava lika viņām izvēlēties, kurai no divām meitēn būs lemts dzīvot tālāk.

 Atsauces 


Kategorija:Noziegumi